དཔ་ལ་གསང་བ་འདུས་པའི་རྡུལ་ཚོན་ཆབ་འདྲེན་ཇི་ལྟར་བྱ་བའི་ཚུལ་བཞུགས་སོ།།

ན་མོ་གུ་རུ་མཉྫུ་གྷོཥཱ་ཡ།འདུས་པའི་རྡུལ་ཚོན་ཆབ་ལ་སྤྱན་འདྲེན་པའི་ཀླུའི་དཀྱིལ་འཁོར་བྱ་བར་འདོད་པས།རྡུལ་ཚོན་ལྷག་མ་ཐམས་ཅད་ལེགས་པར་ཕྱགས།།
དེ་དོན་དུ་གཉེར་བ་རྣམས་ལ་ཅུང་ཟད་བྱིན་ལ།གཞན་ཐམས་ཅད་རྣམ་རྒྱལ་ལམ་བུམ་པ་གཞན་གོས་ཀྱིས་བརྒྱན་པར་བླུག་སྟེ་བཀྲ་ཤིས་ཀྱི་གླུ་དང་རོལ་མོ་དང་།གདུགས་ལ
སོགས་པའི་མཆོད་པ་དང་ལྡན་པར་ཁྱེར་ཏེ་འབབ་ཆུ་ཆེན་པོའམ་མཚོ་ཆེན་པོ་ཟབ་མོའི་འགྲམ་དུ་འདུག་ལ།ཁ་བྱུང་བྱུགས་པ་དྲི་བཟང་དཀར་པོས་མཎྜལ་བྱས་ཏེ་མཆེད་གཏོར
བཤམས།ཡིད་ཀྱིས་རོལ་པ་ནས།སེམས་ནི་བྱང་ཆུབ་དམ་པར་བསྐྱེད་པར་བགྱི་གསུམ།རང་ཉིད་སྐད་ཅིག་གིས་ཞེས་པ་ནས།ཤམ་ཐབས་འཕྱར་བར་གྱུར།མཆོད་པ་གསང

འདུས་ལྟར་བྱིན་གྱིས་བརླབས།དཀྱིལ་འཁོར་བསངས་སྤུངས།སྟོང་པའི་ངང་ལས་པཾ་ལས་པདྨ་འདབ་མ་བརྒྱད་པའི་ལྟེ་བར་རོ་ལས་ཉི་མའི་དཀྱིལ་འཁོར་གྱི་སྟེང་དུ
ཧཱུཾ་ལས་རྡོ་རྗེ་ཧཱུཾ་གིས་མཚན་པ་ཡོངས་སུ་གྱུར་པ་ལས་མི་བསྐྱོད་པ་སྔོན་པོ་ཞེས་པ་ནས།བཞུགས་པར་གྱུར།གནས་གསུམ་བྱིན་གྱིས་བརླབས།དབང་བསྐུར་རྒྱས་གདབ་བྱ།།
འདབ་མ་བརྒྱད་ལ་ཡི་གེ་རཾ་རེ་རེ།དེ་རྣམས་ཡོངས་སུ་གྱུར་པ་ལས་ཤར་དུ་མཐའ་ཡས།ལྷོར་པདྨ།ནུབ་ཏུ་འཇོག་པོ།བྱང་དུ་ནོར་རྒྱས།བྱང་ཤར་དུ་པདྨ་ཆེན་པོ།ཤར་ལྷོར་དུང
སྐྱོང།ལྷོ་ནུབ་ཏུ་ཀརྐོ་ཊ།ནུབ་བྱང་དུ་རིགས་ལྡན་རྣམས་སྟོད་མིའི་རྣམ་པ་ལ་སྦྲུལ་མགོའི་གདེད་ཀ་བདུན་དང་ལྡན་པ།སྨད་སྦྲུལ་མཇུག་ཏུ་འཁྱིལ་བ་ཕྱག་གཉིས་ཐལ་མོ་སྦྱར་བས
གོཙོ་བོ་ལ་འདུད་པར་གྱུར།རང་གི་ཐུགས་ཀའི་ཧཾ་སྔོན་པོའི་འོད་ཟེར་ལྕགས་ཀྱཻའི་རྣམ་པ་ཅན་གྱིས་དྱདྱ་མཚོ་ཆེན་པོའི་ཀླུ་ཆེན་བརྒྱད་ཀླུ་དང་ས་བདག་མ་ལུས་པ་འཁོར་དང་བཅས

པ་སྐད་ཅིག་གིས་སྤྱན་དྲངས།གདེངས་ཀ་ནོར་བུ་འབར་བའི་འོད་ཟེར་གྱིས།།ས་འོག་མུན་པ་མ་ལུས་སེལ་མཛད་ཅིང་།།བསྟན་ལ་རབ་དགའ་མཐུ་སྟོབས་བསམ་མི་ཁྱབ།།ཀླུ་རྒྱལ་མ་ལུས་འཁོར་བཅས
གནས་འདིར་གཤེགས།ཨོཾ་ནཱ་ག་རཱ་ཛཱ་ས་པ་རི་ཝཱ་ར་ཨེ་ཧྱེ་ཧི་ས་མ་ཡ་ཛཿཛཿཧཱུཾ་བཾ་ཧོཿགཉིས་སུ་མེད་པར་གྱུར།ཀ་མ་ལ་ཡ་སྟྭཾ་ཨོཾ་སརྦ་ཏ་ཐཱ་ག་ཏ་ཨརྒྷཾ་སོགས་ཀྱིས་གཙོ་པོ་ལ་མཆོད།མི་བསྐྱོད་རྡོ་རྗེ་ཞེས
སོགས་ཀྱིས་བསྟོད།ཨོཾ་ཨཱཿཨཱ་ནནྟ་ཡེ་ཧཱུཾ་སྭཱ་ཧཱ།ཨོཾ་ཨཱཿཔདྨ་ཡེ་ཧཱུཾ་སྭཱ་ཧཱ།ཨོཾ་ཨཱཿཏཀྵ་ཀ་ཡེ་ཧཱུཾ་སྭཱ་ཧཱ།ཨོཾ་ཨཱཿབཱ་སུ་ཀི་ཡེ་ཧཱུཾ་སྭཱཧཱ།ཨོཾ་ཨཱཿམཧཱ་པདྨ་ཡེ་ཧཱུཾ་སྭཱ་ཧཱ།ཨོཾ་ཨཱཿཤཾ་ཁ་པཱུ་ལ་ཡེ་ཧཱུཾ་སྭཱ་ཧཱ།ཨོཾ་ཨཱཿ།
ཀ་རྐོ་ཊ་ཡེ་ཧཱུཾ་སྭཱ་ཧཱ།ཨོཾ་ཨཱཿཀུ་ལི་ཀཾ་ཡེ་ཧཱུཾ་སྭཱ་ཧཱ།ཞེས་པའི་སྔགས་རྣམས་ཀྱིས་མེ་ཏོག་དཀར་པོས་མཆོད་ལ་ལག་པ་གཡོན་པི་གདེངས་ཀའི་སྟངས་དང་གཡས་པ་བརྐྱང་སྟེ།ཨོཾ་ཨ་ནན་ཏཱ་བཱ་སུ་ཀི་ཏ་ཀྵ
ཀཊྚ་ཀ་རྐོ་ཊ་པདྨ་མ་ཧཱ་པདྨ་ཤཾ་ཁ་པཱ་ལ་ཀུ་ལི་ཀ་བཱ་ལ་དེ་བ་ཏི་མཎྱེ་དེ་བ་ཏི་སོ་མ་ཤི་ཁི་མཧཱ་སོ་མ་ཤི་ཁི།དཎྜ་དྷ་ར་མཧཱ་དཎྜ་དྷ་ར་ཨ་ས་ལཱ་ལ་ཧཱུཾ།ལུ་ཎཱ་ཤནྡ་ཨུ་པ་ནནྡ་སཱ་ག་ར་མཧཱ་ས་ག་ར་ཤཔྟ་མཧཱ་ཤཏྟ།བྲྀ་ན
ཀཱནྟི་མ་ཧཱ་ཀཱ་ནཱི་རཏྣ་ཀཱནྟི་སུ་རུ་པ་མཧཱ་སུ་རུ་པ།བྷཱ་དྲ་ཧི་ཀ་མ་ཧོ་ད་ར།ཤི་ལི་མ་ཧཱ་ཤི་ལི་ཨོཾ།བྷཀྵ་བྷཱ་ཀྲ་ཨཱ་གཙྪ་ཨཱ་གཙྪ་མ་ཧཱ་ནཱ་ག་ཨ་དྷི་པ་ཏི་སརྦ་བྷུ་ར་བྷ་ཝ་ཕྲུཾ་ཕྲུཾ་སྭཱཏྣ།ཞེས་འོ་མའི་གཏོར་མ་ཡུལ།ཨོཾ་ནཱ་ག།

ཨ་དྷི་པ་ཏི་ས་བ་རི་ཝཱ་ར་ཨརྒྷཾ་ཞེས་སོགས་ཀྱིས་མཆོད།༈མཐའ་ཡས་དང་ནི་འཇོག་པོ་དང་།།སྟོབས་ཀྱི་རྒྱུ་དང་རིགས་ལྡན་དང་།།ནོར་རྒྱས་དང་ནི་དུང་སྐྱོང་དང་།།པདྨ་དང་ནི་ཆུ་ལྷ་དང་།།
དགའ་བོ་དང་ནི་ཉེར་དགའ་བོ།།རྒྱ་མཚོ་དང་ནི་རྒྱ་མཚོ་ཆེ།།དཔལ་གྱི་འོད་དང་འོད་ཆེན་དང་།།གཟུགས་ཆེན་སྦྲུལ་བཟང་སྟོབས་པོ་ཆེ།།ཀླུ་ཡི་རྒྱལ་པོ་འཁོར་དང་བཅས།།འདིར་གཤེགས་རྒྱན་པའི་གཏོར་མ་བཞེས།།
མཛེས་པའི་དཀར་གསུམ་མཆོད་པ་དང་།།མངར་གསུམ་པོ་མའི་རྒྱ་མཚོ་འཁྱིལ།།རིན་ཆེན་མཛེས་པའི་ཐེ་མོ་སྐས་ཅན།།ཀླུ་ཡི་སྡུག་བསྔལ་སྐྱོབ་བྱེད་པའི།།མཐུན་པའི་རྫས་སུ་འདི་གྱུར་ཅིག།མཆོད་སྦྱིན
གཏོར་མ་འདི་བཞེས་ལ།།བདག་ཅག་ཡོན་མཆོད་འཁོར་བཅས་ལ།།བཞི་བརྒྱ་རྩ་བཞིའི་ནད་རྣམས་དང་།།ཀླུ་ལས་གྱུར་བའི་ནད་ཀྱི་རིགས།།མཐོང་བའི་དུག་དང་རེག་པའི་དུག།བསམ་ངན་དུག་དང་ཁ་རླངས
དུག།སྦྱོར་བའི་དུག་ལ་སོགས་པ་ཀུན།།མ་ལུས་མྱུར་དུ་ཞི་གྱུར་ཅིག།བདག་ལས་གཅེས་པའི་རྫས་ཁྱེར་ལོ།།ཀླུ་ཡི་ནད་རྣམས་ཞི་བར་མཛོད།།འཕྲིན་ལས་རྣམ་བཞིའི་དངོས་གྲུབ་དང་།།དཔལ་འབྱོར
ལོངས་སྤྱོད་རྒྱས་པར་མཛོད།།མདོར་ན་མཐུན་པའི་རྫས་རྣམས་ཀྱིས།།ཀླུ་དང་ས་བདག་ཐམས་ཅད་ཀྱི།།ནད་དང་སྡུག་བསྔལ་གསོས་གྱུར་ཏེ།།དབང་པོ་གསལ་ཞིང་ལོངས་སྤྱོད་རྒྱས།།བྱམས་པའི་སེམས།།

ཀྱིས་རྒྱུད་གང་ནས།།འཇིག་རྟེན་ཁམས་རྣམས་ཐམས་ཅད་དུ།།ལོ་ཕྱུགས་ལེགས་ཤིང་ཆར་ཆུ་སྙོམས།།རྩི་བཅུད་འབྲས་བུ་རྒྱས་པར་མཛོད།།༧དེ་ནས་ཀླུ་རྣམས་ཀྱི་སྡིག་སྒྲིབ་སྦྱང་བའི་ཕྱིར་མི་འཁྲུགས།།
པའི་གཟུངས་སོགས་ལན་བདུན་ནམ་ཅི་རིགས་བཟླས།༦ཆོས་རྣམས་ཐམས་ཅད་ཅེས་པ་ནས།སྐར་མཱ་རབ་རིབ་ཅེས་སོགས་དང་།ལུས་ཀྱི་སྡོམ་པ་ཞེས་སོགས་དང་།ཆོས་རྣམས་གཟུགས་བརྙན་ཞེས
སོགས་དང་།མི་བསྐྱོད་པ་རང་ཉིད་ལ་ཐིམ་ཞིང་།ཀླུའི་ཚོགས་རྣམས་ཟང་ཟིང་གི་སྦྱིན་པས་རྒྱུད་སྨིན།ཆོས་ཀྱི་སྦྱིན་པས་རྒྱུད་གྲོལ་ནས།རྡུལ་ཚོན་རྣམས་བཀུར་སྟི་ཆེན་པོས་ཁྱེར་ཏེ་རང་གནས་སུ་གཤེགས
པར་གྱུར།དེ་ནས་ཁྱོར་ཏེ་ཆུ་ནང་དུ་དོར་རོ།༧།སྦྱིན་པ་འདི་ཡི་བསོད་ནམས་ཀྱིས་ཞེས་སོགས།ལྷས་ཀྱང་དུས་སུ་ཆར་འབེབས་ཞེས་སོགས་དང་།འཇིག་རྟེན་བདེ་ཞིང་ལོ་ལེགས་སྟོན་པ་འཇིག་རྟེན་ཁམས
སུ་བྱོན་པ་ལྟར་ཞེས་སོགས་ཀྱིས་ཤིས་བརྗོད་བྱའོ།།སྐབས་གཞན་དུ་གླུ་གཏོར་གཏོང་བར་འདོད་ན་དབུས་སུ་ཝ་རུ་ཎ་བསམ།གཞན་སྔར་བཞིན་བྱའོ།།གང་དུ་རྡུལ་ཚོན་ཁྱེར་བའི་བུམ་པ་དེ་ཆུས་བཀང་ནས་དེ་ཁོ
ན་བཞིན་དུ་ཁྱེར་ཏེ།དེས་ཞི་བའི་དོན་དུ་དཀྱིལ་འཁོར་གྱི་ཁང་པའམ།དེའི་བྲིས་བཤུལ་གྱི་གཞི་ལ་ཤེས་པ་བརྗོད་དེ་གཏོར་རོ།།ཞེས་པ་འདི་ནི་རྡོ་རྗེ་འཆང་ཆེན་པོ་བློ་བཟང་ཆོས་ཀྱི་རྒྱལ་མཚན་གྱི་བཀའ་ལེགས

པར་ནོད་པ་རྡོ་རྗེ་འཛིན་པ་དཀོན་མཆོག་རྒྱལ་མཚན་གྱིས་ཆོ་ག་བསྒྲིགས་མཛད་པའོ།།༣།ཚེས་བཅོ་ལྔའི་ཉིན་སྦྱིན་སྲེག་གྲུབ་ནས་སྒྲུབ་གྲོགས་ནང་དུ་བཞག།སློབ་དཔོན་གྱིས་ཕྱི་རོལ།
ཏུ་ཕྱོགས་སྐྱོང་གི་མཆོད་གཏོར་སྔར་ལྟར་འབུལ།དེ་ནས་ཉེ་རེག་བྱས་ནས་ནང་དུ་ཞུགས་ནས་དཀྱིལ་འཁོར་ལ་ཕྱག་འཚལ་ཏེ།གདན་ལ་འཁོད།མཆོད་པ་བྱོན་གྱིས་བརླབས་ནས།ཨོཾ་སརྦ་ཏ་ཐཱ་ག་ཏ་ཨརྒྷཾ།
ཞེས་པ་ནས།ཤཔྟ་པཱུ་ཛ་མེ་གྷ་ས་མུ་དྲཱ་སྥ་ར་ཎ་ས་མ་ཡ་ཤྲི་ཡེ་ཨཱཿཧཱུཾ།ཡབ་ཡུམ་གཉིས་ལ་ནང་མཆོད་ཕུལ།མི་བསྐྱོད་རྡོ་རྗེ་ཤོ་ལོ་ཀ་གཅིག་གིས་བསྟོད།སློབ་དཔོན་གྱིས་བསྔོ་བ་མཛད།དེ་ནས
གསང་འདུས་སྨོན་ལམ་གྱི་མཇུག་ཏུ་ཡི་གེ་བརྒྱ་བཟླས་པའི་སྐབས་དཀྱིལ་འཁོར་ལ་བསྐོར་བ་ལན་གསུམ་བྱས་ནས།ཤར་སྒོར་གཙོ་བོ་ལ་ཕྱོགས་པར་འདུག་ནས་མེ་ཏོག་དང་བཅས་པའི་ཐལ་མོ་སྙིང་གར
སྦྱར་ལ།གང་ཡང་བདག་བློ་རྨོངས་པ་ཡིས་ཞེས་པ་ནས།དེ་ཀུན་གཙོ་བོས་བཟོད་མཛད་རིགས།ཞེས་བརྗོད་ནས་མངོན་པར་འདོད་པའི་དོན་འགྲུབ་པར་གསོལ་བ་གདབ།བདག་ལ་དངོས་གྲུབ་མཆོག་སྩོལ
ལོགས་ནས།རང་གི་གནས་གཤེགས་བཛྲ་མུཿཡེ་ཤེས་པ་རྣམས་རང་གནས་སུ་གཤེགས།རང་གིས་སྤྲུལ་པའི་དམ་ཚིག་པ་རྣམས་རང་གི་སྙིང་ག་ལ་སོགས་པའི་གནས་རྣམས་སུ་འཁོད་པ་ནི།སྙིང་གར།།

མི་བསྐྱོད་པ་ཞེས་པ་ནས།རྐང་མཐིལ་གཉིས་སུ་གནོད་མཛེས་རྒྱལ་པོ།གཞལ་ཡས་ཁང་གི་ཆ་སོ་སོ་ཡང་རང་གི་ལུས་ཀྱི་ཆ་སོ་སོ་ལ་ཐིམ་པར་གྱུར།རང་ཡབ་ཡུམ་སྙོམས་པར་ཞུགས་པའི་སྦྱོར་མཚམས་ནས།
བྱང་ཆུབ་ཀྱི་སེམས་ཀྱི་འོད་ཟེར་འཕྲོས་པས།སེམས་ཅན་ཐམས་ཅད་ལ་དབང་བསྐུར་སྒྲིབ་པ་སྦྱངས་ཧཱུཾ་ཡིག་ཏུ་གྱུར།དེས་ནམ་མཁའི་ཁམས་གང་བ་ཡོངས་སུ་གྱུར་པ་ལས།རྡོ་རྗེ་འཆང་དུ་གྱུར་པ་རྣམས་རང་གི
ཐུགས་ཀའི་ཧཱུཾ་ཡིག་གི་འོད་ཟེར་གྱིས་དྲངས་ནས་རང་ཉིད་ལ་ཐིམ་པར་གྱུར།ཨོཾ་ཡོ་ག་ཤུདྡྷཿསརྦ་དྷརྨཱཿཡོ་ག་ཤུདྡྷོ྅ཧཾ།སྣོད་ཐམས་ཅད་གཞལ་ཡས་ཁང་དང་བཅུད་ཐམས་ཅད་རྡོ་རྗེ་འཆང་དུ་གྱུར།།དེ་ནས།
ཨོཾ་ཨ་ཀཱ་རོ་མུ་ཁཾ་ཞེས་པ་ནས།ཨོཾ་ཨཱཿཧཱུཾ་ཕཊ་སྭཱ་ཧཱ་ཞེས་འདོན་ཞིང་ཆོས་ཐམས་ཅད་རངའི་བཞིན་གྱིས་སྐྱེ་བ་མེད་པར་མོས་ནས།དྲིལ་བུ་འཁྲོལ་ཞིང་རྡོ་རྗེ་དང་བཅས་པའི་ལག་པ་གཡས་པས།ཐོག་མར
མཚན་མ་རྣམས་མཐའ་ནས་རིམ་གྱིས་བདྨོ།དེ་ནིས་རྡོ་རྗེས་ཤར་སྒོ་ནས་བརྩམས་ཏེ་ཚངས་ཐིག་གི་ལམ་ནས་གཙོ་བོའི་གནས་ཀྱི་བར་དགྱི་ཞིང་།རང་གི་མགོར་རྡུལ་ཚོན་ཅུང་ཟད་གཅིག་བླུག་ནས་པདྨ་ལ་སོགས་པ
དབྱིབོ།།དེ་ནས་རྡོ་རྗེའི་རྩེ་མོས་སྒོ་རྣམས་དང་ཟུར་རྣམས་གཞིག།རྡུལ་ཚོན་ལྷག་མ་རྣམས་ལེགས་པར་ཕྱག་གོ།།དེ་ནས་རབ་ཡངས་མ་སོགས་ཤིས་བརྗོད་མཛད།ཚེས་བཅུ་དྲུག་གི་ཉིན་བདག་བསྐྱེད་བླ་བརྒྱུད

ནས་བཟུངས་ཏེ།རང་ཉིད་དོན་གྲུབ་ཏུ་གྱུར་ཕཊ།ཨོཾ་སརྦ་ཞེས་སོགས།ཨཱཏྨ་ཀོ྅ཧྲེཾ་ཞེས་པའི་བར་དང་།དེ་ནས་བཟླས་བྱའི་སྔགས་ཀྱིས་ཞེས་པ་ནས།མཆེད་པས་དགྱེས་པར་གྱུར་ཅེས་པའི་བར་བྱ།
དེ་ནས་གླིང་བསྐོར་ཀླུ་གཏོར་རྣམས་གྲུབ་རྗེས་སློབ་དཔོན་ནང་དུ་འོངས་ཕུར་བུ་གཤེགས་གསིལ་གྱི་ཆོ་ག་མཛད།ཕྱོགས་སྐྱོང་ལ་མཆོད་གཏོར་སྔར་ལྟར་ཕུལ་ཏེ།བཟོད་གསོལ་བྱས་ནས་ཕྱོགས་སྐྱོད་འཁོར
བཅས་རང་གནས་ཨུ་གཤེགས་པར་གྱུར།།ཁྲོ་བོ་བཅུ་རང་གི་ལུས་ལ་འབོད་པ་ནི།ལག་པ་གཡས་ལ་གཤིན་རྗེ་གཤེད།ཅེས་པ་ནས།རྐང་མཐིལ་གཉིས་སུ་གནོད་མཛེས་རྒྱལ་པོ།དེ་ནས་སློབ་དཔོན
ཚོགས་པ་དང་བཅས་སྣུམ་སྦྱར་གྱོན་ཞིང་རྡོར་དྲིལ་དང་བཅས་པས་ཤིས་པ་བརྗོད་དོ།།ཅེས་པ་འདི་ནི་བཀྲ་ཤིས་ལྷུན་པོའི་གསང་སྔགས་རྒྱུད་པ་གྲྭ་ཚང་དུ་ཕྱག་ལེན་ཇི་ལྟར་མཛད་པ་བཞིན་པར་དུ་བཀོད་པའོ།།
སས་རྦ་མངྒ་ལ།།